ЛIэщIыгъуэ плIанэ ирокъу
Налшык иджыблагъэ щекIуэкIащ Прикладной математикэмрэ автоматизацэмкIэ институтыр илъэс 25-рэ зэрырикъум теухуауэ «Прикладной математикэмрэ информатикэмрэ ехьэлIауэ мыхьэнэшхуэ зиIэ Iуэху-хэр» щIыналъэ зэхуаку конференц.
Институтыр къызэзыгъэпэща, физико-математикэ щIэныгъэхэм я доктор, профессор, УФ-м щIэныгъэхэмкIэ щIыхь зиIэ и лэжьакIуэ, ЩIДАА-м математикэмкIэ, нано-хъыбарегъащIэ технологиехэмкIэ и щIыналъэ зэхуаку институтым и щIэныгъэ советым и унафэщI Нэхущ Iэдэм, а Iуэхугъуэ мытыншыр абы дэзыIыгъа академикхэу Бицадзе Андрейрэ Самарский Александррэ, къинэмыщIауэ абыхэм якъуэувэу а гъуэгуанэ кIыхьыр къадэзыкIуа щIэныгъэлIхэм илъэс 25-м къриубыдэу зэфIагъэкIа лэжьыгъэ- хэм теухуауэ презентацэхэр ягъэхьэ-зырри, видеороликкIэ абыхэм ириплъэжащ. ЩIэныгъэлIхэм я лэжьыгъэхэр къызэралъытэ пщалъэхэмкIэ (индексымкIэ) КъБР-м и щIэныгъэ IуэхущIапIэхэм я деж зи гугъу тщIы институтым бжьыпэр щиIыгъщ.
— Институтым къикIуа илъэс 25-рэ гъуэгуанэр куэдкъым, ауэ икIи ма- щIэу пхужыIэнукъым. Нобэ мыбы зыкърезыгъэхьэлIа хьэщIэхэми, институтым и лэжьакIуэхэми фIыщIэ ин фхуэсщIыну сыхуейщ, узыншагъэ быдэ фиIэу фи лэжьыгъэр иджыри илъэс куэдкIэ ефхьэкIыну си гуапэщ, — жиIащ институтым и унафэщIым и къалэнхэр пIалъэкIэ зыгъэзащIэ Алихъан Анатолий, япэ псалъэр щыхуагъэфащэм. Конференцым кърихьэлIащ щIыналъэ куэдым къикIа щIэныгъэлIхэр. КъекIуэлIахэр чэзуурэ къеджащ ягъэхьэзыра докладхэм.
Физико-математикэ институту Къэзахъстаным щыIэм и унафэщI Дженалиев Мувашархъан и докладым къеджа нэужь, Нэхущ Iэдэм псалъэ гуапэкIэ зыхуигъэзащ, ехъулIэныгъэхэр иIэу и лэжьыгъэ мытыншыр адэкIи ирихьэкIыну ехъуэхъуащ.
Конференцым и лэжьыгъэм Iуащхьэмахуэ лъапэ хиубыдэ Терскол къуажэм щыпащащ.
ЖЫЛОКЪУЭ Лусаннэ.
